खाण्डल विप्र जिला सम्मेलन प्रतिभा सम्मान को लेकर किया जनसंपर्क
श्रीमाधोपुर | सीकरजिला खाण्डल विप्र संगठन की ओर से रविवार को खाण्डल समाज के उदगम स्थल लोहार्गल धाम में होने वाले जिला स्तरीय खाण्डल विप्र सम्मेलन प्रतिभा सम्मान समारोह की तैयारियों को लेकर शुक्रवार को संगठन के पदाधिकारियों ने श्रीमाधोपुर क्षेत्र में जनसंपर्क किया। संगठन के जिलाध्यक्ष नेमीचंद काछवाल ने बताया कि सम्मेलन को सफल बनाने के लिए खाण्डल समाज के लोगों से जनसंपर्क कर लोहार्गल धाम पहुंचने का आह्वान किया गया। काछवाल ने बताया कि रविवार को लोहार्गल के महर्षि विश्वामित्र नगर, श्रीगोपाल जी का मंदिर परिसर में सुबह 10 बजे से होने वाले जिला स्तरीय सम्मेलन प्रतिभा सम्मान समारोह के लिए श्रीमाधोपुर क्षेत्र में जनसंपर्क किया गया। जनसंपर्क के दौरान पूर्व अध्यक्ष रामगोपाल सुंदरिया, वरिष्ठ उपाध्यक्ष संतोष बणसिया, संगठन महामंत्री रतन बणसिया, वरिष्ठ उपाध्यक्ष जगदीश नवहाल आदि मौजूद थे।
hin_Deva hin_Deva